વ્યારા તાલુકાના ચીખલી જૂથ ગ્રામ પંચાયતના સરપંચ દેવેનભાઇ ગામીત, તાલુકા પંચાયત સભ્ય નિતીનભાઇ ગામીત તથા આસપાસના ગામોના સરપંચો વગેરે દ્ધારા જિલ્લા કલેકટરને હાઇવે ઓથોરિટી વિભાગ દ્ધારા રસ્તાના કામોમાં અવરોધ ઊભા કરવામાં આવતા હોવાના આક્ષેપ સાથે આવેદનપત્ર આપી રજૂઆત કરતા જણાવ્યું હતું કે, વિરપુર ગામે ડુંગરી ફળીયામાં ૧૪ માં નાણાપંચ અંતર્ગત ડામર રસ્તાનું કામ ચાલુ કરવામાં આવ્યું હતું, જે હાઇવે ઓથોરિટીના અધિકારી દ્ધારા બંધ કરાવી દીધું છે, હાઇવેથી ૩૦ મીટર છોડીને રસ્તો બનાવો તેવું જણાવ્યું હતું, જો હાઇવેને રસ્તો ન જોડે તો ગામોમાં રસ્તાની સુવિધા આપવાનો કોઇ મતલબ રહેતો નથી, કેમકે હાઇવેની ગટર તેમાં જ આવે છે, ઇમરજન્સી વખતે હાઇવેથી અંદર વાહન લઇ જવામાં મુશ્કેલીનો સામનો કરવો પડે છે, ગામના વિકાસના કામોમાં અવરોધ પડે છે, જેથી રસ્તો કયાં તો હાઇવે ઓથોરિટી વિભાગ બનાવે કયાં તો ગ્રામ પંચાયતને બનાવવાની મંજૂરી આપે તે જરૂરી છે.